**1ο Γυμνάσιο Αγίου Ιωάννη Ρέντη Μάθημα: Τεχνολογία**

**Σχολικό έτος: 2016-2017 Καθηγητής: Ηρ.Ντούσης**

**ΕΝΗΜΕΡΩΤΙΚΟ ΦΥΛΛΑΔΙΟ ΓΙΑ ΤΟ**

**1ο ( ΠΡΩΤΟ ) ΤΕΤΡΑΜΗΝΟ ΤΗΣ Γ΄ ΤΑΞΗΣ**

Το μάθημα της Τεχνολογίας στην γ΄ τάξη του γυμνασίου περιλαμβάνει δραστηριότητες από την ενότητα «έρευνα και πειραματισμός» . Το πρώτο τετράμηνο θα ασχοληθούμε με εισαγωγικές έννοιες της μεθόδου και πρέπει κάθε ομάδα ( η μαθητής/τρια) να εκτελέσει τις παρακάτω εργασίες:

* Συγγραφή μικρών **γραπτών εργασιών** σχετικών με την σημασία της τεχνολογικών ερευνών τόσο για την πρόοδο της ανθρωπότητας , όσο και με την μεθοδολογία που ακολουθούμε για την αξιοπιστία των ευρημάτων τους .Με αναζήτηση και οργάνωση κατάλληλων πληροφοριών προετοιμάζετε κατάλληλο πληροφοριακό υλικό για σύγχρονες έρευνες που γίνονται ανά τομέα – πρόσφατες ανακαλύψεις και δημοσιεύσεις άρθρων σχετικών με τις ερευνητικές διαδικασίες
* Παρουσίαση σε **σεμινάρια,** θεμάτων σχετικών με τεχνολογικές έρευνες που πραγματοποιούνται στην σύγχρονη εποχή ή πληροφορίες γενικού ενδιαφέροντος που σχετίζονται με την συμβολή των τεχνολογικών ερευνών στην ανάπτυξη μιας κοινωνίας ( θα αφορούν θέματα που θα περιέχονται στις εργασίες που τους ανατέθηκαν)
* Υποβολή προτάσεων θεμάτων πειραματικών ερευνών μετά και την επίδειξη πραγματικής(-ών) έρευνας(-ών) στην τάξη (ή με προβολή σε βίντεο). Η χρήση νοητικών και εννοιολογικών χαρτών μπορεί να λειτουργήσει πολύ βοηθητικά στην κατανόηση της δημιουργίας θεμάτων κατάλληλων για τους στόχους της μεθόδου.
* Επιλογή του θέματος της τεχνολογικής έρευνας που θα πραγματοποιήσει, έπειτα από έγκριση του καθηγητή τους.

Πιο συγκεκριμένα:

**🗍 ΟΔΗΓΙΕΣ ΓΙΑ ΤΙΣ ΓΡΑΠΤΕΣ ΕΡΓΑΣΙΕΣ ✍**

Με την ολοκλήρωση κάθε εισαγωγικού μαθήματος θα σας δίνεται σχετικό φύλλο εργασίας ( θα δημοσιεύεται και στο Edmodo ) με οδηγίες για εκτέλεση 1 ή 2 ασκήσεων και συγκεκριμένη ημερομηνία παράδοσης. Όταν ολοκληρώνεται την εργασία σας την συμπεριλαμβάνεται στο ντοσιεδάκι σας ή την αποστέλλεται ηλεκτρονικά στο Edmodo.

**😐 ΟΔΗΓΙΕΣ ΓΙΑ ΤΗΝ ΠΡΟΦΟΡΙΚΗ ΕΡΓΑΣΙΑ ( ΣΕΜΙΝΑΡΙΑ) ☺**

**Για την προφορική εργασία-παρουσίαση** θα έχετε στη διάθεση σας χρόνο πέντε μέχρι δέκα λεπτάγια να παρουσιάσετε περιληπτικά κάποιο από τα θέματα που ανήκε στις ασκήσεις των αναθέσεων εργασίας που σας επιδόθηκαν στην διάρκεια του τριμήνου. Μπορείτε να χρησιμοποιήσετε όποιο μέσο επιθυμείτε, όπως τον πίνακα, εικόνες ή σχέδια, παρουσίαση με το power point και φυσικά είναι καλό να συμβουλεύστε κάποιες σημειώσεις που θα έχετε προετοιμάσει.

**\* ΚΡΙΤΗΡΙΑ ΕΠΙΛΟΓΗΣ ΠΡΟΤΕΙΝΟΜΕΝΩΝ ΘΕΜΑΤΩΝ ΤΕΧΝΟΛΟΓΙΚΩΝ ΕΡΕΥΝΩΝ \***

Το θέμα έρευνας που θα επιλέξετε σ΄ότι αφορά το πειραματικό μέρος θα το πραγματοποιήσετε στην αίθουσα του σχολείου και σε ορισμένες περιπτώσεις στο σπίτι σας. Θα υπάρχει η δυνατότητα να εργασθείτε , είτε ατομικά είτε με την μέθοδο της ομαδικής εργασίας, σε ομάδες των 3 – 4 μαθητών/τριών και κάθε ομάδα να πραγματοποιήσει μια έρευνα ανάλογης έκτασης.

Όλα τα μέλη των ομάδων ( ή μαθητής-τρια) έχουν μια ευκαιρία να συσχετίσουν με την πραγματικότητα και με τον καλύτερο δυνατό τρόπο τις γνώσεις τους και από άλλα μαθήματα στο σχολείο, και να ασχοληθούν με τομείς που τους ενδιαφέρουν ιδιαίτερα.

Τα θέματα έρευνας που θα προτείνετε θα πρέπει:

* Να αναφέρονται σε σημαντικό τομέα της σύγχρονης τεχνολογίας
* Να μπορούν να μελετηθούν στο εργαστήριο με τα διαθέσιμα εργαλεία και υλικά
* Να απαιτούν τη χρησιμοποίηση ενός αριθμού πηγών πληροφόρησης του τεχνολογικού σας περιβάλλοντος.
* Να μπορούν να πραγματοποιηθούν στα χρονικά πλαίσια του μαθήματος.
* Η έρευνα που θα εκτελέσει ο κάθε μαθητής/τρια ή η κάθε ομάδα θα πρέπει να είναι πρόβλημα που διάλεξε ο ίδιος-α.

Τα κριτήρια δεν έχουν σκοπό να δημιουργήσουν περιορισμούς στους μαθητές, παρά μόνο να τους καθοδηγήσουν.

Ενημερωτικό φυλλάδιο Γ΄ τάξης / σελ.2

**Ελληνικές εταιρείες που παρέχουν υλικά για κατασκευές**

**για το μάθημα της ΤΕΧΝΟΛΟΓΙΑΣ**

* [www.tallos.gr](http://www.tallos.gr) – Tallos εκπαιδευτικά / Γρηγορίου Κύρτση 6 / Νάουσα  
   Τ.Κ. 592 00 Τηλ. 23320-29998 /fax. 23320-52322 .
* [www.atas.gr](http://www.atas.gr) --K.Μαυρίδου / Ανδρομάχης 237 / Καλλιθέα / Τ.Κ.17673   
   Τηλ.- fax : 210-9814234.
* [www.epoptiki.gr](http://www.epoptiki.gr) – Κ.Παναγοπούλου / Κανακάρη 39-41 / Πάτρα / Τ.Κ. 262 23  
   Τηλ. 2610-220365, 2610-274923 / fax: 2610-220365 .
* <http://why.gr/product-category/educational-products/educational-products-technology/>

ΔΙΕΡΕΥΝΗΤΙΚΗ ΜΑΘΗΣΗ / Γεωργίου Βλάχου 13 / Νέο Ψυχικό / Τ.Κ. 11525

Τηλ. 2106779800, 2106779801 / / fax: 2106779803

**Εταιρείες του εξωτερικού :**

* <http://www.mindsetsonline.co.uk/catalogue/ProductList/science?catalogueLevelItemId=eb895868-30f0-4af2-99fb-f0013e1937e1> : Πόροι από το Πανεπιστήμιο του Middlesex πολλά από τα οποία είναι κατασκευασμένα στο Ηνωμένο Βασίλειο. Αποστολή κατόπιν συνεννόησης – οδηγίες στην διεύθυνση : <http://www.mindsetsonline.co.uk/Site/Delivery>
* <http://www.teachersource.com/category/college> : Υλικά και κατασκευές εκπαιδευτικών καινοτομιών.

Πληροφορίες για παραγγελίες: <http://www.teachersource.com/category/international_orders>

☺ ΚΑΛΗ ΕΠΙΤΥΧΙΑ !!!